**ПРОТОКОЛ № 9**

На 06.09.2022 г. се проведе заседание на Районна избирателна комисия – Видин, при следния

**ДНЕВЕН РЕД:**

1. Назначаване на секционните избирателни комисии на СИК в община Димово, област Видин за изборите за народни представители на 02 октомври 2022 г.
2. Назначаване на секционните избирателни комисии на СИК в община Видин, област Видин за изборите за народни представители на 02 октомври 2022 г.
3. Одобряване на предпечатния образец и тиража на бюлетините за изборен район 05-Видински за изборите за народни представители на 02 октомври 2022 г.
4. Разни.

***ПРИСЪСТВАХА***:, Даниел Цветанов, Росен Ангелов, Павел Петков, Бисерка Борисова, Иван Перчински, Захарин Захариев, Наталия Петрова, Соня Иванова, Славяна Николова и Ненчо Нешев.

***ОТСЪСТВАЩИ***: Ирена Николова, Васил Бенов и Пламенка Цветкова

Председателят на РИК – Видин констатира, че е налице изискуемия съгласно чл. 70, ал. 3 от Изборния кодекс кворум за провеждане на заседанието, поради което заседанието бе открито.

**Точка 1.** Назначаване на секционните избирателни комисии на СИК в община Димово, област Видин за изборите за народни представители на 02 октомври 2022 г.

Даниел Боянов предложи следния проект на решение:

ОТНОСНО: Назначаване на секционните избирателни комисии в община Димово, област Видин за изборите за народни представители на 02 октомври 2022 г.

Постъпило е писмо с изх. № РД-3700-7 от 30.08.2022 г. на кмета на община Димово и с вх. № 51 от 31.08.2022 г. по описа на РИК - Видин, с всички изискуеми по чл. 91, ал. 8 от ИК документи, включително протокол от проведена консултация от 24.08.2022 г. при кмета на община Димово.

Налице е постигнато съгласие между участниците в консултациите по отношение на съставите на СИК в общината.

Като взе предвид, че са изпълнени условията на Решения №9-НС/15.08.2022 г. и № 13-НС/18.08.2022 г. на РИК - Видин и Решение № 1281-НС от 16.08.2022 г. на ЦИК за назначаване съставите на СИК в страната, на основание чл. 72, ал. 1, т. 4 от Изборния кодекс, Районната избирателна комисия – Видин

РЕШИ:

НАЗНАЧАВА състава на секционните избирателни комисии за изборите за народни представители на 02 октомври 2022 г. в община Димово съгласно Приложение №1, представляващо неразделна част от настоящото решение.

УКАЗВА на упълномощения представител на партия „Има такъв народ“, че поради констатирани несъответствия на предложените лица в СИК № 051600017, № 051600021, № 051600022 и № 051600024 квотата им в тези комисии е незапълнена, поради което в тридневен срок от публикуване на настоящето решение следва да представят данни на представителите си за попълване квотите им в посочените комисии.

Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на РИК – Видин, от които „За“ – 10, „Против“ – 0, с което беше прието Решение № 59-НС от 06.09.2022 г. на РИК – Видин.

**Точка 2.** Назначаване на секционните избирателни комисии на СИК в община Видин, област Видин за изборите за народни представители на 02 октомври 2022г.

Даниел Боянов предложи следния проект на решение:

ОТНОСНО: Назначаване на секционните избирателни комисии в община Видин, област Видин за изборите за народни представители на 02 октомври 2022 г.

Постъпило е писмо с изх. № ОД -01- 17-31 от 29.08.2022 г. на кмета на община Видин с вх. № 49 от 30.08.2022 г. по описа на РИК - Видин, с всички изискуеми по чл. 91, ал. 12 от ИК документи, включително протокол от проведени консултации от 26.08.2022 г. при кмета на община Видин. На консултациите не е постигнато съгласие между участниците по отношение на съставите на СИК в общината. С оглед непостигнатото съгласие и на основание чл. 91, ал. 12 от Изборния кодекс, РИК – Видин следва да назначи секционните избирателни комисии на територията на община Видин по направените предложения на партиите и коалициите, като се съобрази с Решение № 1281-НС от 16.08.2022 г. на ЦИК.

Парламентарно представени партии и коалиции са:

а) коалиция „Продължаваме Промяната“ е с парламентарна група от 67 народни представители;

б) коалиция „ГЕРБ-СДС“ е с парламентарна група от 59 народни представители;

в) партия „ДПС“ е с парламентарна група от 34 народни представители;

г) коалиция „БСП за България“ е с парламентарна група от 26 народни представители;

д) партия „Има такъв народ“ е с парламентарна група от 19 народни представители;

е) коалиция „Демократична България - обединение“ е с парламентарна група от 16 народни представители;

ж) партия „Възраждане“ е с парламентарна група от 12 народни представители.

Със свое Решение № 13-НС от 18.08.2022 г. РИК – Видин е определила общ брой 999 (деветстотин деветдесет и девет) членовете във всички СИК в община Видин, както и ръководните места, които следва да бъдат разпределени по следния начин:

- коалиция „Продължаваме Промяната“ – 204 членове, от които 104 ръководство;

- коалиция „ГЕРБ-СДС“ – 185 членове, от които 92 ръководство;

- партия „ДПС“ – 126 членове, от които 53 ръководство;

- коалиция „БСП за България“ – 121 членове, от които 40 ръководство;

- партия „Има такъв народ“ – 121 членове, от които 30 ръководство;

- коалиция „Демократична България - обединение“ – 121 членове, от които 25 ръководство;

- партия „Възраждане“ – 121 членове, от които 19 ръководство;

На основание чл. 72, ал. 1, т. 4, във връзка с чл. 91, ал. 12 от Изборния кодекс, Районната избирателна комисия – Видин

**РЕШИ**:

1. ОДОБРЯВА разпределение на съставите на СИК в община Видин за изборите за народни представители на 02 октомври 2022 г. в община Видин съгласно Приложение № 1, представляващо неразделна част от настоящото решение.

2. НАЗНАЧАВА състава на секционните избирателни комисии за изборите за народни представители на 02 октомври 2022 г. в община Видин съгласно Приложение № 2, представляващо неразделна част от настоящото решение.

3. УКАЗВА на упълномощения представител на партия „Възраждане“, че поради констатирани несъответствия на предложените лица в СИК № 050900003, № 050900004, № 050900014, № 050900057, № 050900098, № 050900111, № 050900119 и № 050900121 квотата им в тези комисии е незапълнена, поради което в тридневен срок от публикуване на настоящето решение следва да представят данни на представителите си за попълване квотите им в посочените комисии.

4. УКАЗВА на упълномощения представител на партия „Има такъв народ“, че поради констатирани несъответствия на предложените лица в СИК № 050900044, № 050900081, № 050900083 и № 050900100 квотата им в тези комисии е незапълнена, поради което в тридневен срок от публикуване на настоящето решение следва да представят данни на представителите си за попълване квотите им в посочените комисии.

5. УКАЗВА на упълномощения представител на коалиция „Демократична България - обединение“, че поради констатирани несъответствия на предложените лица в СИК № 050900056, № 050900073, № 050900103, № 020900111 и № 050900113 квотата им в тези комисии е незапълнена, поради което в тридневен срок от публикуване на настоящето решение следва да представят данни на представителите си за попълване квотите им в посочените комисии.

Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на РИК – Видин, от които „За“ – 10, „Против“ – 0, с което беше прието Решение № 60-НС от 06.09.2022 г. на РИК – Видин.

**Точка 3.** Одобряване на предпечатния образец и тиража на бюлетините за изборен район 05-Видински за изборите за народни представители на 02 октомври 2022г.

Даниел Боянов предложи следния проект на решение:

ОТНОСНО: Одобряване на предпечатния образец и тиража на бюлетините за изборен район 05-Видински за изборите за народни представители на 02 октомври 2022 г.

Постъпило е писмо с изх. № НС-15-109 от 05.09.2022г. на Централната избирателна комисия, с вх. № 85 от 06.09.2022 г. по описа на РИК - Видин, с което ЦИК уведомява, че стартира процедура по одобряване на графичния файл на предпечатния образец на бюлетината за гласуване в изборите за народни представители на 02 октомври 2022 г. и на тиража на бюлетините за отпечатване за район 05-Видински.

С оглед на гореизложеното и в изпълнение на Решение № 1266-НС от 15.08.2022 г. и Решение № 1350- НС от 31.08.2022г. на ЦИК за осъществяване на контрол при отпечатването на хартиените бюлетини при произвеждане на изборите за народни представители на 02 октомври 2021 г., на основание чл. 72, ал. 1, т. 1 от Изборния кодекс, Районна избирателна комисия  – Видин

**РЕШИ:**

1. Одобрява предпечатния образец на бюлетината за произвеждане на изборите за народни представители на 02 октомври 2022 г. за район 05 - Видински.

2. Одобрява тираж от 50 000 (петдесет хиляди) броя бюлетини за произвеждане на изборите за народни представители на 02 октомври 2022 г. за отпечатване за район 05 - Видински.

Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на РИК – Видин, от които „За“ – 10, „Против“ – 0, с което беше прието Решение № 61-НС от 06.09.2022 г. на РИК – Видин.

Поради изчерпване на дневния ред заседанието бе закрито от председателя на РИК – Видин в 17.40 ч.